****

**PROVEDBENI PROGRAM OPĆINE SIKIREVCI**

**za razdoblje 2021.-2025.**

Sadržaj

[PREDGOVOR 2](#_Toc81817050)

[1. UVOD 5](#_Toc81817051)

[1.1. Djelokrug 5](#_Toc81817052)

[1.2. Vizija 6](#_Toc81817053)

[1.3. Mandat i misija 6](#_Toc81817054)

[1.4. Proračunski korisnici i druge pravne osobe u nadležnosti 7](#_Toc81817055)

[1.5. Organizacijska struktura općine Sikirevci 8](#_Toc81817056)

[2. OPIS IZAZOVA I RAZVOJNIH POTREBA KOJE ĆE SE ADRESIRATI PROVEDBENIM PROGRAMOM 9](#_Toc81817057)

[3. PRIORITETI I MJERE JEDINICE LOKALNE SAMOUPRAVE U RAZDOBLJU 2021.-2025. 12](#_Toc81817058)

[4. POPIS MJERA S KLJUČNIM AKTIVNOSTIMA I PRIPADAJUĆIM POKAZATELJIMA REZULTATA 13](#_Toc81817059)

[5. INDIKATIVNI FINANCIJSKI OKVIR ZA PROVEDBU MJERA, AKTIVNOSTI I PROJEKATA 24](#_Toc81817060)

[6. OKVIR ZA PRAĆENJE I IZVJEŠTAVANJE 25](#_Toc81817061)

[7. DRUGI RELEVANTNI PODATCI O MJERI 26](#_Toc81817062)

[7.1 Utvrđivanje doprinosa mjera jedinice lokalne samouprave ispunjenju obaveza uređenih posebnim nacionalnim propisima 26](#_Toc81817063)

[7.2. Utvrđivanje doprinosa mjera jedinice lokalne samouprave provedbi zajedničkih prioriteta Europske unije 27](#_Toc81817064)

[7.3. Utvrđivanje doprinosa mjera jedinice lokalne samouprave provedbi ciljeva/podciljeva održivog razvoja UN Agende 2030 27](#_Toc81817065)

[PRILOG 1. Tablični predložak za izradu provedbenih programa 28](#_Toc81817066)

**rujan 2021.**

**PREDGOVOR**

Poštovani mještani općine Sikirevci,

ovom prilikom želim se zahvaliti što sam Vašom voljom ponovno izabran na dužnost općinskoga načelnika.

U proteklom sam se razdoblju držao vizije koju sam imao i prije izbora, smatrajući da općina Sikirevci može i mora bolje, te da Sikirevci i Jaruge moraju biti ispred politike.

Tijekom prethodne godine realizirali smo niz projekata iz područja komunalne infrastrukture, te projekte socijalnog i društvenog značaja:

* rekonstrukcija nerazvrstane ceste odvojak ul. Ljudevita Gaja,
* rekonstrukcija ceste Berava i nasipanje tucanikom poljskih putova,
* postavljen je info touch display-uređaj za prijavu komunalnih problema (pametni gradovi i općine, sufinanciranje FZZOEU)
* izgradnja pješačkih staza ul.Lj.Gaja neparna strana u naselju Sikirevci i izgradnja pješačkih staza u naselju Jaruge,
* uređena su mjesna groblja,
* ulaže se u energetsku učinkovitost javne rasvjete, održavanje javnih površina, dječjih igrališta
* ishodovana je projektna dokumentacija za izgradnju vrtića, nerazvrstanih cesta komunalno i hortikuklturno uređenje oba naselja
* izrađena je projektna dokumentacija i dobivena građevinska dozvola za izgradnju reciklažnog dvorišta u naselju Sikirevci
* Uspješno je realiziran socijalni projekt ZAŽELI 1, u kojem 19 žena brinulo o 130 starijih stanovnika Općine
* Uspješno je ponovo pokrenut projekt ZAŽELI 2, u kojem 22 žene brinu o 130 korisnika starijih stanovnika Općine

U narednoj razdoblju iz Proračuna Općine Sikirevci nastavlja se financiranje važnih projekata od kojih ističemo najvažnije:

* izrada projekata i studija za natječaje za EU sredstva (gradnja objekata i izgradnja nerazvrstanih cesta) ,
* izgradnja i rekonstrukcija nerazvrstanih cesta u oba naselja,
* izgradnja objekata-dječji vrtić,
* izgradnja reciklažnog dvorišta,
* izgradnja sportskih terena,
* izgradnja školske športske dvorane,
* izgradnja parkirališta preko puta crkve u Sikirevcima,
* uređenje javnih površina i groblja,
* jednokratna financijska pomoć roditeljima za kupnju radnih bilježnica za sve učenike od 1. do 8. razreda sa područja općine,
* sufinanciranje igraonice,
* sufinanciranje prijevoza putnih troškova za srednjoškolce, dodjela jednokratnih potpora za sve redovite studente, oprema za novorođenčad, pomoć građanima i kućanstvima za stanovanje i ogrjev,
* jednokratne kapitalne financijske potpore pri izgradnji obiteljskih kuća ili kupovina novih,
* jednokratne kapitalne financijske potpore za novoosnovane obrte i za OPG-ove.

U području komunalne infrastrukture u planu je izgradnja parkirališta preko puta crkve u Sikirevcima, izgradnja nogostupa u oba naselja, izgradnja pješačkih staza u oba naselja, grobne staze na mjesnim grobljima, rekonstrukcija i izgradnja nerazvrstanih cesta te rekonstrukcija javne rasvjete. Planirana je obnova i uređenje nerazvrstanih cesta, javnih površina i komunalne opreme.

U idućem mandatu nastojati ću da se u što većoj mjeri ispuni ono što je planirano i najavljivano. Vrata Općine su za sve uvijek otvorena, a svaki savjet, prijedlog, ideja ili kritika su uvijek dobrodošli. Gledam da maksimalno izađem u susret svim mještanima, te da što prije riješimo njihove probleme ako smo u mogućnosti. Mislim da je u proteklom razdoblju napravljeno puno, ali siguran sam da uvijek može bolje i da imamo još puno toga ostvariti.

Uz potporu Općine, zalaganjem brojnih mještana, prije svega članova naših iznimno vrijednih i aktivnih udruga, ali i ustanova koje djeluju na području općine, uz puno dobre volje, sloge i rada, imali smo prilike biti dobri organizatori i domaćini, pokazati se drugima ali i sebi samima u najboljem svjetlu. Uspjeli smo podići kvalitetu života u našoj općini, riješiti ili početi rješavanje brojnih problema.

Osnovni plan za budućnost općine Sikirevci je da svi mještani budu zadovoljni uvjetima života koje smo im osigurali, ali i zadovoljni poslovima, društvenim životom, ponudom za slobodno vrijeme, sportskim aktivnostima. Intenzivno radimo na razvoju turizma i turističke ponude u općini, čime bismo još više povećali cirkulaciju ljudi kroz našu općinu, te bismo lančano potaknuli ostale grane gospodarstva.

S poštovanjem,

Josip Nikolić, dipl. ing.

načelnik općine Sikirevci

Prema Zakonu o sustavu strateškog planiranja i upravljanja razvojem Republike Hrvatske („Narodne novine“, br. 123/17), Općina Sikirevci prvi puta izrađuje i donosi provedbeni program.

Provedbeni program Općine Sikirevci je kratkoročni akt strateškog planiranja povezan s višegodišnjim proračunom kojeg općinski načelnik donosi u roku od 120 dana od dana stupanja na dužnost.

Provedbeni program opisuje i osigurava postizanje ciljeva, ako je primjenjivo, iz srednjoročnog akta strateškog planiranja i poveznicu s proračunom JLS.

Provedbeni program donosi se za vrijeme trajanja mandata općinskog načelnika i vrijedi za taj mandat.

Provedbeni programi izravno su povezani s proračunskim postupkom. U svrhu procjene troškova provedbe mjera i organizacije proračunskih programa JLS mora raščlaniti mjere na prateće aktivnosti i projekte.

Tijekom izrade proračuna vrši se odabir mjera za financiranje i odlučuje o načinu financiranja pratećih aktivnosti i projekata. Kod izrade provedbenog programa mora se dati veza s proračunom i sredstvima koja su planirana u proračunu.

Za sve mjere, aktivnosti i projekte predviđene provedbenim programom sredstva moraju biti predviđena odobrenim proračunom i/ili osigurana iz drugih izvora financiranja (npr. sredstvima iz fondova EU).

**1. UVOD**

**1.1. Djelokrug**

Općina Sikirevci je samostalna u odlučivanju u poslovima iz samoupravnog djelokruga u skladu s Ustavom Republike Hrvatske i zakonima te podliježe samo nadzoru zakonitosti rada i akata tijela Općine

Općina Sikirevci u samoupravnom djelokrugu obavlja poslove lokalnog značaja kojima se neposredno ostvaruju potrebe građana, a koji nisu Ustavom ili zakonom dodijeljeni

državnim tijelima i to osobito poslove koji se odnose na:

* uređenje naselja i stanovanje,
* prostorno i urbanističko planiranje,
* komunalno gospodarstvo,
* brigu o djeci,
* socijalnu skrb,
* primarnu zdravstvenu zaštitu,
* odgoj i osnovno obrazovanje,
* kulturu, tjelesnu kulturu i sport,
* zaštitu potrošača,
* zaštitu i unapređenje prirodnog okoliša,
* protupožarnu zaštitu i civilnu zaštitu,
* promet na svom području,
* održavanje nerazvrstanih cesta te
* ostale poslove sukladno posebnim zakonima.

Općina obavlja poslove iz samoupravnog djelokruga sukladno posebnim zakonima kojima se uređuju pojedine djelatnosti. Sadržaj i način obavljanja poslova iz samoupravnog djelokruga detaljnije se uređuje odlukama općinskog vijeća i općinskog načelnika u skladu sa zakonom i Statutom općine Sikirevci..

Općina može obavljanje pojedinih poslova organizirati zajednički s drugom jedinicom lokalne samouprave ili više jedinica lokalne samouprave, osnivanjem zajedničkog tijela, zajedničkog upravnog odjela ili službe, zajedničkog trgovačkog društva ili zajednički organizirati obavljanje pojedinih poslova u skladu s posebnim zakonom.

Općinsko vijeće može pojedine poslove iz samoupravnog djelokruga Općine, čije je obavljanje od interesa za građane na području više jedinica lokalne samouprave, posebnom odlukom prenijeti na Brodsko-posavsku županiju.

Općinsko vijeće može pojedine poslove iz samoupravnog djelokruga Općine posebnom odlukom prenijeti na mjesne odbore. U tom slučaju Općina osigurava sredstva za obavljanje prenesenih poslova.

**1.2. Vizija**

Vizija je inspirativno viđenje odnosno deklaracija koja definira ono što se želi postići u dugoročnom razdoblju te služi kao jasan vodič za odabir ciljeva i postupaka djelovanja.

Vizija Općine Sikirevci glasi:

Općina Sikirevci je pametna općina koja potiče održiv gospodarski i društveni razvoj te predstavlja idealno područje za život i rad mladih obitelji. Prepoznatljiva je turistička destinacija kontinentalnog turizma koja promovira i učinkovito upravlja prirodnim i kulturno-tradicijskim resursima i baštinom

**1.3. Mandat i misija**

Zakonom o lokalnoj i područnoj (regionalnoj) samoupravi („Narodne novine” broj 33/01, 60/01, 129/05, 109/07, 125/08, 36/09, 150/11, 144/12, 19/13, 137/15, 123/17, 98/19, 144/20) uređuju se jedinice lokalne samouprave i jedinice područne (regionalne) samouprave, njihov djelokrug i ustrojstvo, način rada njihovih tijela, nadzor nad njihovim aktima i radom te druga pitanja od značenja za njihov rad.

Općina je jedinica lokalne samouprave koja se osniva, u pravilu, za područje više naseljenih mjesta koja predstavljaju prirodnu, gospodarsku i društvenu cjelinu, te koja su povezana zajedničkim interesima stanovništva.

Temeljem odredbi članka 94. Zakona o lokalnim izborima ("Narodne novine" broj 144/12, 121/16, 98/19, 42/20, 144/20, 37/21) na izborima za općinskog načelnika Općine Sikirevci izabran je Josip Nikolić, dipl. ing.

Ovaj provedbeni program donosi se za razdoblje od 2021. do 2025. godine i vrijedi za mandatno razdoblje čelnika (općinskog načelnika općine Sikirevci).

Misija je glavni razlog ustrojavanja i djelovanja Općine, a njome se opisuje način na koji Općina namjerava pridonijeti ostvarivanju vizije. Izjavom o misiji potrebno je opisati što Općina radi, za koga (ili što) to radi i općenito kako to radi.

Misija općine Sikirevci glasi:

Misija općine Sikirevci je obavljanjem poslova iz samoupravnog djelokruga, na zakonit, učinkovit, ekonomičan i transparentan način unaprediti kvalitetu života i rada svim svojim mještanima pružanjem usluga što višeg standarda kvalitete te putem njih ostvariti prosperitet i zadovoljstvo svojih građana te unaprijediti gospodarstvo i cjelokupnu zajednicu.

**1.4. Proračunski korisnici i druge pravne osobe u nadležnosti**

Pravilnikom o utvrđivanju proračunskih i izvanproračunskih korisnika državnog proračuna i proračunskih i izvanproračunskih korisnika proračuna jedinica lokalne i područne (regionalne) samouprave te o načinu vođenja Registra proračunskih i izvanproračunskih korisnika utvrđuju se proračunski i izvanproračunski korisnici državnog proračuna i proračunski i izvanproračunski korisnici proračuna jedinica lokalne i područne (regionalne) samouprave te način vođenja Registra proračunskih i

izvanproračunskih korisnika.

Proračunski korisnici državnog proračuna i proračunski korisnici proračuna jedinica lokalne i područne (regionalne) samouprave jesu državna tijela, ustanove, vijeća manjinske samouprave, proračunski fondovi i mjesna samouprava čiji se rashodi za zaposlene i/ili materijalni rashodi osiguravaju u proračunu.

Općina Sikirevci nema proračunskih korisnika.

Trgovačka društva u kojima općina Sikirevci ima vlasnički udio, vrlo su važna za zapošljavanje te znatno pridonose cjelokupnoj gospodarskoj aktivnosti, posebno stoga što pružaju usluge od javnog interesa s osobinama javnog dobra.

Trgovačka društva u (su)vlasništvu općine Sikirevci su:

1. Sikirevčanka d.o.o.
2. Posavska Hrvatska d.o.o.
3. Vodovod d.o.o.

**1.5. Organizacijska struktura općine Sikirevci**

# **2. OPIS IZAZOVA I RAZVOJNIH POTREBA KOJE ĆE SE ADRESIRATI PROVEDBENIM PROGRAMOM**

U ovom poglavlju su opisane razvojne potrebe i potencijali na koje će Općina Sikirevci usmjeriti svoje aktivnosti, te su naglašeni glavni izazovi koji se namjeravaju otkloniti u području politika iz nadležnosti Općine u mandatnom razdoblju.

U smislu geoprometnog položaja i prirodno-geografskih obilježja razvojne potrebe Općine Sikirevci su:

* izgradnja, rekonstrukcija i modernizacija prometnica unutar Općine,
* jača valorizacija prirodnih i kulturnih vrijednosti u turističke svrhe.

Razvojni potencijali u ovom segmentu su:

* atraktivne krajobrazne površine,
* kvalitetni vodni resursi,
* blizina državne granice u Slavonskom Šamcu, značajni prometni koridori, autocesta A4 te državna cesta D7,
* arheološko nalazište, registrirana nepokretna kulturna baština upisana u Registar nepokretnih kulturnih dobara koji se vodi pri Ministarstvu kulture RH, brojni OPG-ovi.

U segmentu demografije razvojne potrebe Općine Sikirevci su:

* poboljšanje društvene i tehničke infrastrukture Općine,
* stvoriti pretpostavke za demografski razvitak i povećanje broja stanovnika.

Razvojni potencijali u ovom segmentu su:

* mlade obitelji,
* studenti - visoko obrazovani kadar koji je i dalje potrebno nastaviti stipendirati,
* neiskorištena radna snaga koja ima motivaciju za rad.

Vezano za infrastrukturu, razvojne potrebe Općine Sikirevci su:

* izgradnja i rekonstrukcija osnovne komunalne infrastrukture,
* izgradnja i razvoj javnih površina,
* osigurati svu potrebnu infrastrukturu za gospodarski razvoj.

Razvojni potencijali u ovom segmentu su:

* pripremljeni projekti koji za cilj imaju unaprjeđenje postojeće infrastrukture,
* pripremljeni projekti za izgradnju komunalne infrastrukture,
* izrada detaljnog prostornog plana.

Što se tiče gospodarstva, razvojne potrebe Općine Sikirevci su:

* ubrzati rast gospodarskih aktivnosti u cilju iskorištavanja prednosti i raspoloživih resursa,
* poticati one gospodarske aktivnosti kod kojih je posljedica povećana cirkulacija ljudi, dobara i usluga,
* stvarati preduvjete za otvaranje novih radnih mjesta, a naročito u malom i srednjem poduzetništvu te obiteljskim gospodarstvima (usmjerenih i prema turističkoj djelatnosti),
* podizanje razine kulturne prepoznatljivosti mjesta, te razvoj turizma baziranog na kulturno-tradicijskim vrijednostima.

Razvojni potencijali u ovom segmentu su:

* duga tradicija bavljenja poljoprivrednim djelatnostima,
* velik udio poljoprivrednog zemljišta u ukupnoj površini Općine,
* tradicija obrtništva i mikro/malog i srednjeg poduzetništva,
* poduzetnička zona,
* velik broj obiteljskih poljoprivrednih gospodarstava,
* usluge prijevoza i skladištenja te građevinarstvo kao najzastupljenije djelatnosti u aktivnim obrtima.

Razvojne potrebe Općine Sikirevci za društvene djelatnosti su:

* unapređenje društvenog standarda poticanjem razvoja obrazovanja i socijalne zaštite,
* osigurati osnovne materijalne, prostorne i druge uvjete udrugama koje rade na očuvanju kulturne baštine,
* poticati rad udruga koje svojim programima i radom unapređuju sportski i aktivni život mještana.

Razvojni potencijali u ovom segmentu su:

* sufinanciranje javnih potreba u školstvu,
* brojne udruge koje djeluju u kulturi i očuvanju kulturne baštine,
* udruge građana koji se okupljaju oko zajedničkih sportskih interesa (nogomet, konjogojstvo, lovstvo, ribolovstvo)
* kulturno-tradicijske manifestacije i događanja.

# **3. PRIORITETI I MJERE JEDINICE LOKALNE SAMOUPRAVE U RAZDOBLJU 2021.-2025.**

|  |
| --- |
| **PRIORITETI** |
| **1. Razvoj lokalne uprave i administracije** | **2. Podizanje razine kvalitete života stanovništva kroz unaprjeđenje društvenog standarda** | **3. Unaprjeđenje komunalne infrastrukture** | **4. Razvoj održivog gospodarstva i poticanje poljoprivrede**  | **5.Poticanje sporta, kulture i potpora civilnim i vjerskim zajednicama** |
| **MJERE** |
| * Aktivnosti vezane za redovnu djelatnost općinskog vijeća i općinskog načelnika
* Materijalni i ostali rashodi vezani za rad upravnih tijela i administracije
* Jačanje kompetencija i unaprjeđenje sustava lokalne uprave
 | * Aktivnosti vezane za pružanje vatrogasne i civilne zaštite
* Pružanje socijalne zaštite i unapređenje kvalitete života građana
* Pružanje skrbi nemoćnima
* Provedba predškolskog odgoja
* Redovna djelatnost osnovnih škola
* Dodjela stipendija i poticaja za visoko i srednjoškolsko obrazovanje
 | * Aktivnosti vezane za izgradnju i održavanje komunalne infrastrukture
* Razvoj i unapređenje različitih infrastrukturnih sustava
* Razvoj i uspostavljanje održivog sustava vodoopskrbe i odvodnje
* Unapređenje i izgradnja prometne infrastrukture
* Unapređenje javnih površina kroz ulaganje u infrastrukturu
* Aktivnosti vezane za prostorno planiranje
 | * Poticanje održivog razvoja poljoprivrede
* Razvoj i pružanje potpora poduzetničkim institucijama i pružanja mjera potpora malim i srednjim poduzetnicima
 | * Poticanje razvoja sporta i rekreacije
* Promicanje kulture i kulturnih sadržaja
* Dodjela donacija civilnim udrugama i vjerskim zajednicama
 |

# **4. POPIS MJERA S KLJUČNIM AKTIVNOSTIMA I PRIPADAJUĆIM POKAZATELJIMA REZULTATA**

1. Aktivnosti vezane za redovnu djelatnost općinskog vijeća i općinskog načelnika

Općina Sikirevci u svom proračunu izdvaja sredstva za obavljanje redovne djelatnosti općinskog vijeća i općinskog načelnika, a to uključuje sljedeće aktivnosti:

* djelatnost općinskog vijeća,
* djelatnost ureda načelnika.

Iznos: 1.603.600,00 kn

Izvor: Proračunski program: 1000-01, proračunske aktivnosti: A1001-01, A1001-02

|  |  |
| --- | --- |
| Ključne točke ostvarenja | Rokovi: |
| Osiguravanje redovnog rada predstavničkih i izvršnih tijela | prosinac tekuće godine |

|  |  |  |
| --- | --- | --- |
| Pokazateljirezultata | Početnavrijednost | Ciljne vrijednosti |
| 2022. | 2023. | 2024. | 2025. |
| Broj donesenih akata i odluka | 30 | 30 | 35 | 35 | 35 |

2. Materijalni i ostali rashodi vezani za rad upravnih tijela i administracije

Općina Sikirevci u svom proračunu izdvaja sredstva za obavljanje redovne djelatnosti upravnih tijela i administracije, a to uključuje sljedeće aktivnosti:

* rashodi općinske uprave,
* otplata zajma za otplatu primljenih kredita.

Iznos: 4.580.500,00 kn

Izvor: Proračunski program: 1000-01, 1009 proračunske aktivnosti: A1001-03, A1009-01

|  |  |
| --- | --- |
| Ključne točke ostvarenja | Rokovi: |
| Osiguravanje redovnog rada općinske Uprave | prosinac tekuće godine |

|  |  |  |
| --- | --- | --- |
| Pokazateljirezultata | Početnavrijednost | Ciljne vrijednosti |
| 2022. | 2023. | 2024. | 2025. |
| Broj educiranih zaposlenika samoupravne jedinice | 4 | 4 | 4 | 5 | 5 |
| Broj zaposlenika koji su sudjelovali na stručnim seminarima | 6 | 6 | 6 | 7 | 7 |

3. Jačanje kompetencija i unapređenje sustava lokalne uprave

Općina Sikirevci u svom proračunu izdvaja sredstva za jačanje i unapređenje djelatnosti upravnih tijela i administracije, a to uključuje sljedeće aktivnosti:

* ulaganje u računalne programe za potrebe rada JUO-a.

Iznos: 70.000,00 kn

Izvor: Proračunski program: 1000-01, proračunske aktivnosti: K1001-04

|  |  |
| --- | --- |
| Ključne točke ostvarenja | Rokovi: |
| Nabava računalnih programa | prosinac tekuće godine |

|  |  |  |
| --- | --- | --- |
| Pokazateljirezultata | Početnavrijednost | Ciljne vrijednosti |
| 2022. | 2023. | 2024. | 2025. |
| Broj digitaliziranih usluga koje pružaju upravna tijela JLRS | 200 | 200 | 300 | 300 | 300 |

4. Aktivnosti vezane za pružanje vatrogasne i civilne zaštite

Općina Sikirevci u svom proračunu izdvaja sredstva za obavljanje redovnog rada i unapređenje sustava civilne zaštite i vatrogastva kroz sljedeće proračunske aktivnosti:

* vatrogastvo,
* civilna zaštita.

Iznos: 1.078.000,00 kn

Izvor: Proračunski program: 1002, proračunske aktivnosti: A1002-01, A1002-02

|  |  |
| --- | --- |
| Ključne točke ostvarenja | Rokovi: |
| Osigurana sredstva za donacije | prosinac tekuće godine |
| Nabava stručne literature i opreme | prosinac tekuće godine |

|  |  |  |
| --- | --- | --- |
| Pokazateljirezultata | Početnavrijednost | Ciljne vrijednosti |
| 2022. | 2023. | 2024. | 2025. |
| Broj osposobljenih članova dobrovoljnih vatrogasnih društava | 30 | 30 | 30 | 30 | 30 |
| Ukupan broj pripadnika sustava civilne zaštite na području JLRS | 25 | 25 | 25 | 25 | 25 |
| Broj intervencije zaštite i požara | 10 | 10 | 15 | 15 | 15 |

5. Aktivnosti vezane za izgradnju i održavanje komunalne infrastrukture

Izvršavanje djelatnosti održavanja komunalne infrastrukture i javnih površina na području Općine Sikirevci uključuje sljedeće aktivnosti:

* rashodi za materijal i usluge,
* redovnu komunalno djelatnost – javni radovi
* održavanje mjesnih groblja Sikirevci i Jaruge.

Iznos: 2.412.000,00 kn

Izvor: Proračunski program: 1003, 1004 proračunske aktivnosti: A1003-01, A1004-01, A1004-05

|  |  |
| --- | --- |
| Ključne točke ostvarenja | Rokovi: |
| Održavanje javnih objekata | prosinac tekuće godine |
| Održavanje i izgradnja na grobljima | prosinac tekuće godine |

|  |  |  |
| --- | --- | --- |
| Pokazateljirezultata | Početnavrijednost | Ciljne vrijednosti |
| 2022. | 2023. | 2024. | 2025. |
| m2 novouređene javne infrastrukture | 200.000 | 200.000 | 200.000 | 200.000 | 200.000 |
| Broj novoizgrađenih grobnih mjesta | 10 | 10 | 10 | 10 | 10 |

6. Razvoj i unapređenje različitih infrastrukturnih sustava

U proračunu općine Sikirevci planirana su sredstva za izgradnju i opremanje objekata Općine i to prema aktivnostima:

* izgradnja objekata i dodatna ulaganja u objekte,
* uredsko opremanje poslovnih, komunalnih i drugih objekata.

Iznos: 12.520.000,00 kn

Izvor: Proračunski program: 1003, proračunske aktivnosti: K1003-02, K1003-04

|  |  |
| --- | --- |
| Ključne točke ostvarenja | Rokovi: |
| Izgradnja javnih objekata | prosinac tekuće godine |
| Izgradnja internetske mreže | prosinac tekuće godine |

|  |  |  |
| --- | --- | --- |
| Pokazateljirezultata | Početnavrijednost | Ciljne vrijednosti |
| 2022. | 2023. | 2024. | 2025. |
| Broj novoizgrađenih javnih objekata | 1 | 1 | 1 | 1 | 1 |
| Broj kućanstava kojima je omogućen pristup širokopojasnoj mreži | 800 | 800 | 800 | 800 | 800 |

7. Razvoj i uspostavljanje održivog sustava vodoopskrbe i odvodnje

Razvoj i proširenje kanalizacijske mreže, plinovoda i vodovoda predviđeno je kroz aktivnosti u proračunu općine Sikirevci kako slijedi:

* vodovod, kanalizacija i plinska mreža.

Iznos: 2.185.000,00 kn

Izvor: Proračunski program: 1003, proračunska aktivnost: K1003-03

|  |  |
| --- | --- |
| Ključne točke ostvarenja | Rokovi: |
| Sufinanciranje izgradnje komunalne infrastrukture koja se odnosi na sustav vodovoda i kanalizacije i plinske mreže | prosinac tekuće godine |

|  |  |  |
| --- | --- | --- |
| Pokazateljirezultata | Početnavrijednost | Ciljne vrijednosti |
| 2022. | 2023. | 2024. | 2025. |
| km novoizgrađene komunalne infrastrukture | 5 | 5 | 5 | 5 | 5 |
| Broj novih korisnika priključenih na vodovodnu mrežu | 5 | 10 | 10 | 10 | 10 |

8. Unapređenje i izgradnja prometne infrastrukture

U proračunu općine Sikirevci planirana su sredstva za građenje građevina komunalne infrastrukture koje će se graditi radi uređenja neuređenih dijelova građevinskog područja, građevine koje će se graditi na uređenim dijelovima građevinskog područja i građevine koje će se graditi izvan građevinskog područja prema aktivnostima:

* izgradnja nerazvrstanih cesta, nogostupa i parkirališta,
* održavanje javnih površina i nerazvrstanih cesta.

Iznos: 30.668.000,00 kn

Izvor: Proračunski program: 1003, 1004 proračunske aktivnosti: K1003-05, K1004-02

|  |  |
| --- | --- |
| Ključne točke ostvarenja | Rokovi: |
| Izgradnja i rekonstrukcija nerazvrstanih cesta, nogostupa i parkirališta | prosinac tekuće godine |

|  |  |  |
| --- | --- | --- |
| Pokazateljirezultata | Početnavrijednost | Ciljne vrijednosti |
| 2022. | 2023. | 2024. | 2025. |
| km novih javnih prometnica | 15 | 15 | 15 | 15 | 15 |
| km novih pješačkih staza | 3 | 5 | 5 | 5 | 5 |

9. Unapređenje javnih površina kroz ulaganje u infrastrukturu

U proračunu općine Sikirevci predviđena su sredstva za rekonstrukciju i održavanje javne rasvjete i nabavu opreme za uređenje javnih površina, po aktivnostima:

* javna rasvjeta
* nabava strojeva, uređaja i prijev. sredstava za održavanje javnih površina
* utrošak javne rasvjete i održavanje.

Iznos: 3.683.000,00 kn

Izvor: Proračunski program: 1003, 1004 proračunska aktivnost: K1003-06, K1004-03, A1004-04

|  |  |
| --- | --- |
| Ključne točke ostvarenja | Rokovi: |
| Nabava nove i rekonstrukcija postojeće javne rasvjete | prosinac tekuće godine |
| Opremanje i održavanje javnih parkova i drugih javnih površina | prosinac tekuće godine |

|  |  |  |
| --- | --- | --- |
| Pokazateljirezultata | Početnavrijednost | Ciljne vrijednosti |
| 2022. | 2023. | 2024. | 2025. |
| Održavane javne površine u m2 | 500.000 | 500.000 | 500.000 | 500.000 | 500.000 |
| m2 adekvatno uređenih javnih površina | 100.000 | 100.000 | 100.000 | 100.000 | 100.000 |
| Udio planiranih postavljenih novih energetski efikasnih rasvjetnih tijela | 65% | 75% | 80% | 90% | 100% |

10. Aktivnosti vezane za poslovno planiranje

Općina Sikirevci u svojem proračunu izdvaja sredstva za pripremu projektne dokumentacije kapitalnih projekata Općine za aktivnosti:

* poduzetnička zona JARIČIŠTE,
* prostorno planiranje – izrada projekata za građenje.

Iznos: 2.801.000,00 kn

Izvor: Proračunski program: 1003, proračunske aktivnosti: K1003-07, K1003-08

|  |  |
| --- | --- |
| Ključne točke ostvarenja | Rokovi: |
| Izrada prostornog plana i studijske dokumentacije | prosinac 2024. |

|  |  |  |
| --- | --- | --- |
| Pokazateljirezultata | Početnavrijednost | Ciljne vrijednosti |
| 2022. | 2023. | 2024. | 2025. |
| Pokrivenost područja samoupravne jedinice prostornim planom | 90% | 90% | 90% | 100% | 100% |

11. Poticanje održivog razvoja poljoprivrede

Za poticanje poljoprivrede na području općine Sikirevci u proračunu se izdvajaju sredstva za aktivnosti:

* poticanje poljoprivredne proizvodnje i stočarstva.

Iznos: 116.100,00 kn

Izvor: Proračunski program: 1005, proračunska aktivnost: A1005-01

|  |  |
| --- | --- |
| Ključne točke ostvarenja | Rokovi: |
| Poticanje poljoprivredne proizvodnje | prosinac tekuće godine |

|  |  |  |
| --- | --- | --- |
| Pokazateljirezultata | Početnavrijednost | Ciljne vrijednosti |
| 2022. | 2023. | 2024. | 2025. |
| Ukupan broj poljoprivrednih gospodarstava | 198 | 202 | 205 | 210 | 215 |

12. Razvoj i pružanje potpora poduzetničkim institucijama i pružanja mjera potpora malim i srednjim poduzetnicima

U proračunu općine Sikirevci izdvajaju se sredstva za razvoj i pružanje potpora poduzetničkim institucijama i za pružanje mjera potpora malim i srednjim poduzetnicima kroz aktivnost:

- poticanje proizvodnje, otvaranje malih obrta, OPG-a i politika zapošljavanja.

Iznos: 1.700.000,00 kn

Izvor: Proračunski program: 1005 proračunska aktivnost: A1005-02

|  |  |
| --- | --- |
| Ključne točke ostvarenja | Rokovi: |
| Osiguravanje sredstava za financijske potpore MSP, obrtnicima i OPG-ovima | prosinac tekuće godine |
| Financijske potpore za poticanje otvaranja soba za najam, etno-eko kuća | prosinac tekuće godine |

|  |  |  |
| --- | --- | --- |
| Pokazateljirezultata | Početnavrijednost | Ciljne vrijednosti |
| 2022. | 2023. | 2024. | 2025. |
| Broj korisnika potpore za MSP | 10 | 10 | 20 | 20 | 20 |
| Ukupan broj poduzetnika i obrtnika | 10 | 20 | 20 | 30 | 30 |
| Ukupan broj turističkih noćenja | 20 | 40 | 40 | 50 | 50 |

13. Pružanje socijalne zaštite i unapređenje kvalitete života građana

U Proračunu Općine Sikirevci za 2021. godinu za realizaciju mjere planirana sredstva u vidu socijalnih pomoći građanima i kućanstvima, a koja se raspoređuju prema aktivnostima:

* pomoć za nabavu opreme za novorođenče,
* pomoći u naravi za stanovanje,
* naknade roditeljima za nabavu radnih bilježnica,
* naknada u naravi za stanovanje,
* pomoći obiteljima i kućanstvima (jednokratne novčane i druge pomoći),
* ostale socijalne akcije.

Iznos: 1.498.000,00 kn

Izvor: Proračunski program: 1006, proračunska aktivnost: A1006-01

|  |  |
| --- | --- |
| Ključne točke ostvarenja | Rokovi: |
| Osiguravanje financijskih sredstava za naknade građanima | prosinac tekuće godine |

|  |  |  |
| --- | --- | --- |
| Pokazateljirezultata | Početnavrijednost | Ciljne vrijednosti |
| 2022. | 2023. | 2024. | 2025. |
| Broj korisnika socijalnih usluga iz programa socijalne skrbi | 100 | 100 | 100 | 100 | 100 |

14. Pružanje skrbi nemoćnima

Općina Sikirevci za smanjenje nezaposlenosti žena unutar Općine i pomoć starijim i nemoćnim mještanima iz proračuna izdvaja sredstva kroz aktivnost:

* program ZAŽELI (pomoć i njega u kući)

Iznos: 6.600.000,00 kn

Izvor: Proračunski program: 1006, proračunska aktivnost: A1006-02

|  |  |
| --- | --- |
| Ključne točke ostvarenja | Rokovi: |
| Zapošljavanje žena kroz projekt "ZAŽELI" | prosinac 2025. |

|  |  |  |
| --- | --- | --- |
| Pokazateljirezultata | Početnavrijednost | Ciljne vrijednosti |
| 2022. | 2023. | 2024. | 2025. |
| Broj korisnika socijalnih usluga u sklopu projekta | 200 | 200 | 200 | 250 | 250 |

15. Poticanje razvoja sporta i rekreacije

Javne potrebe u sportu za koje se sredstva osiguravaju iz proračuna općine Sikirevci su programi, odnosno aktivnosti, koje su od značaja za općinu Sikirevci, a u svezi su sa poticanjem i promicanjem sporta, provođenjem sportskih aktivnosti djece, mladeži i odraslih, djelovanjem sportskih udruga:

- tekuće i kapitalne donacije SPORT.

Iznos: 1.950.000,00 kn

Izvor: Proračunski program: 1007, proračunska aktivnost: A1007-01

|  |  |
| --- | --- |
| Ključne točke ostvarenja | Rokovi: |
| Osiguravanje sredstava za tekuće donacije sportskim udrugama | prosinac tekuće godine |

|  |  |  |
| --- | --- | --- |
| Pokazateljirezultata | Početnavrijednost | Ciljne vrijednosti |
| 2022. | 2023. | 2024. | 2025. |
| Broj korisnika javnih sportsko-rekreacijskih sadržaja | 250 | 250 | 300 | 300 | 300 |
| Broj sportskih klubova koji primaju subvenciju za rad | 10 | 10 | 10 | 15 | 15 |

16. Promicanje kulture i kulturnih sadržaja

Programom javnih potreba u kulturi Općine Sikirevci za 2021. godinu utvrđuju se kulturne djelatnosti, programi, aktivnosti i manifestacije od interesa za Općinu Sikirevci koje provode udruge, a za isto je iz proračuna izdvojeno prema aktivnosti:

- tekuće i kapitalne donacije SPORT

Iznos: 720.000,00 kn

Izvor: Proračunski program: 1007, proračunska aktivnost: A1007-02

|  |  |
| --- | --- |
| Ključne točke ostvarenja | Rokovi: |
| Osiguravanje sredstava za tekuće donacije udrugama u kulturi | prosinac tekuće godine |

|  |  |  |
| --- | --- | --- |
| Pokazateljirezultata | Početnavrijednost | Ciljne vrijednosti |
| 2022. | 2023. | 2024. | 2025. |
| Broj članova kulturno-umjetničkih udruga | 100 | 100 | 120 | 120 | 120 |

17. Dodjela donacija civilnim udrugama i vjerskim zajednicama

Programom javnih potreba u području djelovanja udruga građana općine Sikirevci za 2021. godinu utvrđuju se djelatnosti udruga, programi, aktivnosti i manifestacije od interesa za Općinu Sikirevci koje provode udruge građana, a za isto je iz proračuna izdvojeno prema aktivnosti:

* tekuće i kapitalne donacije UDRUGE GRAĐANA
* tekuće i kapitalne donacije VJERSKE ZAJEDNICE

Iznos: 495.000,00 kn

Izvor: Proračunski program: 1007, proračunska aktivnost: A1007-02

|  |  |
| --- | --- |
| Ključne točke ostvarenja | Rokovi: |
| Osiguravanje sredstava za tekuće donacije civilnim udrugama i vjerskim zajednicama | prosinac tekuće godine |

|  |  |  |
| --- | --- | --- |
| Pokazateljirezultata | Početnavrijednost | Ciljne vrijednosti |
| 2022. | 2023. | 2024. | 2025. |
| Broj članova civilnih udruga i vjerskih zajednica | 200 | 200 | 250 | 250 | 250 |

18. Provedba predškolskog odgoja

U proračunu općine Sikirevci izdvajaju se sredstva za redovan rad predškole i sufinanciranje igraonice kroz aktivnost:

* Redovan rad PREDŠKOLE

Iznos: 396.000,00 kn

Izvor: Proračunski program: 1008, proračunska aktivnost: A1008-01

|  |  |
| --- | --- |
| Ključne točke ostvarenja | Rokovi: |
| Nabava materijala za rad predškolskog odgoja | prosinac tekuće godine |
| Sufinanciranje programa igraonice i male škole ZVRK | prosinac tekuće godine |

|  |  |  |
| --- | --- | --- |
| Pokazateljirezultata | Početnavrijednost | Ciljne vrijednosti |
| 2022. | 2023. | 2024. | 2025. |
| Broj djece obuhvaćene programom predškole | 20 | 20 | 20 | 25 | 25 |

19. Redovna djelatnost osnovnih škola

U proračunu općine Sikirevci izdvajaju se sredstva za redovan rad osnovne škole kroz aktivnost:

* Redovan rad OSNOVNE ŠKOLE

Iznos: 390.000,00 kn

Izvor: Proračunski program: 1008, proračunska aktivnost: A1008-03

|  |  |
| --- | --- |
| Ključne točke ostvarenja | Rokovi: |
| Osiguravanje redovnog rada osnovne škole | prosinac tekuće godine |

|  |  |  |
| --- | --- | --- |
| Pokazateljirezultata | Početnavrijednost | Ciljne vrijednosti |
| 2022. | 2023. | 2024. | 2025. |
| Ukupan broj učenika | 225 | 230 | 240 | 250 | 260 |

20. Dodjela stipendija i poticaja za visoko i srednjoškolsko obrazovanje

Općina Sikirevci u svom proračunu za poticanje obrazovanja izdvaja sredstva kroz sljedeće aktivnosti:

* sufinanciranje dijela cijene prijevoza učenika srednjoškolaca
* stipendiranje studenata-jednokratno godišnje

Dodjela i isplata jednokratnih novčanih pomoći redovnim studentima sa područja Općine Sikirevci na osnovi prijava na Javni poziv za dodjelu jednokratne financijske potpore i prikupljene dokumentacije.

Iznos: 370.000,00 kn

Izvor: Proračunski program: 1008, proračunska aktivnost: A1008-02, A1008-04

|  |  |
| --- | --- |
| Ključne točke ostvarenja | Rokovi: |
| Sufinanciranje dijela cijene prijevoza učenika srednjoškolaca | prosinac tekuće godine |
| Stipendiranje studenata | prosinac tekuće godine |

|  |  |  |
| --- | --- | --- |
| Pokazateljirezultata | Početnavrijednost | Ciljne vrijednosti |
| 2022. | 2023. | 2024. | 2025. |
| Broj stipendista - studenata | 45 | 45 | 45 | 50 | 50 |

# **5. INDIKATIVNI FINANCIJSKI OKVIR ZA PROVEDBU MJERA, AKTIVNOSTI I PROJEKATA**

Kako bi se pravovremeno pristupilo planiranju sredstava za provedbu mjera odnosno povezanih aktivnosti i projekata, nužno je pripremiti indikativni financijski okvir provedbenog programa s jasnim prikazom povezanosti utvrđenih mjera i pripadajućih ključnih aktivnosti i projekata s odgovarajućim stavkama u proračunu.

Za svaku mjeru utvrđenu u provedbenom programu jedinice lokalne samouprave u Prilogu 1 provedbenog programa unesen je procijenjeni trošak provedbe i utvrđene odgovarajuće stavke u proračunu jedinice lokalne samouprave na kojima će biti planirana sredstva za provedbu (šifra i naziv aktivnosti/ projekta u proračunu jedinice lokalne samouprave).

# **6. OKVIR ZA PRAĆENJE I IZVJEŠTAVANJE**

Praćenje i izvještavanje sastavni su dijelovi procesa strateškog planiranja. Praćenje napretka u provedbi provedbenog programa jedinice lokalne samouprave obuhvaća procese prikupljanja, analize i usporedbe podataka o utvrđenim pokazateljima rezultata kojima se sustavno prati napredak provedbe mjera utvrđenih u aktu strateškog planiranja.

Rokovi i postupci praćenja i izvještavanja o provedbi akata strateškog propisani su Pravilnikom o rokovima i postupcima praćenja i izvještavanja o provedbi akata strateškog planiranja od nacionalnog značaja i od značaja za jedinice lokalne i područne (regionalne) samouprave („Narodne novine“, br. 6/19).

Polugodišnje i godišnje izvješće o provedbi provedbenog programa jedinice lokalne samouprave je izvješće o napretku u provedbi mjera, aktivnosti i projekata te ostvarivanju pokazatelja rezultata iz kratkoročnih akata strateškog planiranja koje nositelj izrade provedbenog programa podnosi izvršnom tijelu jedinice lokalne ili područne (regionalne) samouprave dva puta godišnje.

Polugodišnje izvješće o provedbi provedbenih programa podnosi se do 31. srpnja tekuće godine za prethodnu godinu, dok se godišnje izvješće podnosi do 31. siječnja tekuće godine za prethodnu godinu.

Obveznik izrade polugodišnjeg i godišnjeg programa o provedbi provedbenih programa jedinice lokalne samouprave je lokalni koordinator. Jedinica lokalne samouprave izvješćuje putem lokalnog koordinatora polugodišnje i godišnje regionalnog koordinatora i Koordinacijsko tijelo (središnje tijelo državne uprave nadležno za poslove regionalnog razvoja i fondova EU).

Institucionalni okvir za praćenje i izvještavanje o provedbi akata strateškog planiranja od nacionalnog značaja i značaja za jedinice lokalne i područne (regionalne) samouprave čine javna tijela određena člankom 32. Zakona o sustavu strateškog planiranja i upravljanja razvojem Republike Hrvatske („Narodne novine“, br. 123/17): Hrvatski Sabor, Vlada Republike Hrvatske, središnja tijela državne uprave, jedinice lokalne i područne (regionalne) samouprave, Koordinacijsko tijelo, koordinatori za strateško planiranje središnjih tijela državne uprave, regionalni i lokalni koordinatori te druga javna tijela koja imaju obveze i odgovornosti praćenja i izvještavanja o provedbi akata strateškog planiranja sukladno Zakonu.

# **7. DRUGI RELEVANTNI PODATCI O MJERI**

Osim provedbi ciljeva politika utvrđenih u aktima strateškog planiranja, samoupravne jedinice provedbom mjera doprinose i provedbi međunarodno preuzetih obveza, provedbi obveza uređenih posebnim nacionalnih propisima kao i provedbi zajedničkih prioriteta Europske unije.

Označavanjem doprinosa pojedinih mjera ispunjenju navedenih obveza u Prilogu 1 provedbenog programa, moguće je odrediti ukupne iznose ulaganja planirane na razini jedinica lokalne i područne (regionalne) samouprave namijenjene provedbi međunarodno preuzetih obveza kao i provedbi zajedničkih prioriteta i obveza uređenih posebnim nacionalnim propisima.

**7.1 Utvrđivanje doprinosa mjera jedinice lokalne samouprave ispunjenju obaveza uređenih posebnim nacionalnim propisima**

U skladu s odredbama propisa koji uređuju upravljanje razvojem područja s razvojnim posebnostima (Zakon o otocima, Zakon o potpomognutim područjima, Zakon o brdsko-planinskim područjima) jedinice lokalne samouprave koje u svom sastavu sadrže i područja s razvojnim posebnostima, dužne su na primjereni način pridonositi gospodarskom i ukupnom razvoju navedenih područja u skladu s njihovim razvojnim posebnostima, odnosno provoditi mjere i poduzimati radnje predviđene navedenim propisima.

Ukoliko se određenom mjerom u provedbenom programu doprinosi provedbi obveza jedinice lokalne samouprave propisanih Zakonom o otocima, odnosno doprinosi se gospodarskom i svekolikom razvoju otočnog područja, tada se tijekom izrade provedbenog programa, u Prilogu 1, navedenoj mjeri dodjeljuje oznaka „**OT**“.

Ukoliko se određenom mjerom doprinosi provedbi obveza jedinice lokalne samouprave propisanih Zakonom o brdsko-planinskim područjima, odnosno doprinosi jačanju konkurentnosti i ostvarenju razvojnih potencijala brdsko-planinskih područja, tada se tijekom izrade provedbenog programa, u Prilogu 1, navedenoj mjeri dodjeljuje oznaka „**BPP**“.

Ukoliko se određenom mjerom doprinosi provedbi obveza JLP(R)S propisanih Zakonom o potpomognutim područjima, odnosno doprinosi jačanju konkurentnosti i ostvarenju razvojnih potencijala potpomognutih područja, tada se tijekom izrade provedbenog programa navedenoj mjeri dodjeljuje oznaka „**PP**“.

U slučaju da se odnosi na različita područja ista mjera može imati više navedenih oznaka. Tada je potrebno definirati pokazatelje rezultata za svako povezano područje.

**7.2. Utvrđivanje doprinosa mjera jedinice lokalne samouprave provedbi zajedničkih prioriteta Europske unije**

Digitalna transformacija i zelena tranzicija su zajednički prioriteti razvoja Europske unije u narednom razdoblju. Obzirom na navedeno nužno je pripremati i provoditi politike kojima će se ojačati kapaciteti u području novih digitalnih tehnologija i podržati zelena tranzicija u zemljama Europske unije, kako na nacionalnoj, tako i na lokalnoj i područnoj (regionalnoj) razini.

Ukoliko određena mjera, bilo u cijelosti ili djelomično, doprinosi zelenoj tranziciji, odnosno očuvanju biološke raznolikosti, osiguranju zdravijeg i održivijeg prehrambenog sustava, jačanju kružne ekonomije, promicanju zelenih investicija i osnaživanju industrija za zelenu tranziciju, tada se tijekom izrade provedbenog programa navedenoj mjeri u Prilogu 1 dodjeljuje oznaka (**DA**). Ukoliko mjera ne doprinosi zelenoj tranziciji potrebno je unijeti (**NE**).

Ukoliko određena mjera, bilo u cijelosti ili djelomično, doprinosi digitalnoj transformaciji, odnosno integraciji digitalnih tehnologija, umjetne inteligencije, interneta stvari i računalstva u oblaku u poslovanje poduzeća i tijela javne vlasti, razvoju digitalnih vještina u građana i radnika, digitalizaciji javnih usluga kao i razvoju digitalnih platformi, tada se tijekom izrade provedbenog programa navedenoj mjeri u Prilogu 1 dodjeljuje oznaka (**DA**). Ukoliko mjera ne doprinosi digitalnoj transformaciji potrebno je unijeti (**NE**).

**7.3. Utvrđivanje doprinosa mjera jedinice lokalne samouprave provedbi ciljeva/podciljeva održivog razvoja UN Agende 2030**

Ukoliko provedba određene mjere doprinosi ostvarenju određenog cilja Programa Ujedinjenih naroda o održivom razvoju do 2030. godine (UN Agenda 2030), tada se navedenoj mjeri tijekom izrade u Prilogu 1 provedbenog programa dodjeljuje oznaka (SDG i broj cilja ili pripadajućeg podcilja održivog razvoja).

Ukoliko provedba mjere ne doprinosi ostvarenju ciljeva održivog razvoja tada je na odgovarajućem mjestu potrebno unijeti oznaku nije primjenjivo –( n/p).

**PRILOG 1. Tablični predložak za izradu provedbenih programa**

Tekstualnom dijelu akta prilaže se popunjeni tablični prikaz - Prilog 1 Predložak za izradu provedbenih programa JLS (.xslx elektronički format), koji sadrži:

Popis mjera i planiranih rokova provedbe

* naziv i svrha provedbe mjere
* podatak o planiranom roku provedbe pojedine mjere
* popis ključnih aktivnosti nužnih za provedbu pojedine mjere
* podatak o planiranom roku postignuća ključnih aktivnosti tijekom provedbe pojedine mjere
* podatak o upravnom tijelu JLS nadležnom za provedbu pojedine mjere

Pokazatelje rezultata

* naziv pokazatelja rezultata
* početna vrijednost pokazatelja rezultata
* ciljana vrijednost pokazatelja rezultata po godinama, za svaku godinu provedbe

pojedine mjere

Poveznicu s proračunom

* procjena ukupnog troška provedbe mjere (u HRK)
* program u proračunu JLS (oznaka i naziv) – za troškove provedbe pojedinog posebnog cilja
* aktivnost ili projekt u proračunu JLS (oznaka i naziv) – za troškove provedbe pojedine mjere, aktivnosti odnosno projekta

Druge relevantne podatke o mjeri

* oznaku vrste mjere (reformske, investicijske i ostale)
* oznake doprinosa mjera JLS ispunjenju obveza uređenih posebnim propisima
* oznake poveznice s ciljem/ podciljem održivog razvoja UN Agende 2030 (SDG)
* oznaku doprinosa zajedničkim prioritetima Europske unije, odnosno doprinosa

zelenoj tranziciji i digitalnoj transformaciji